CELEX: 32006R0400
Language: lv
Date: 2006-03-08 00:00:00
Title: Komisijas Regula (EK) Nr. 400/2006 ( 2006. gada 8. marts ) par atsevišķu preču klasifikāciju kombinētajā nomenklatūrā

9.3.2006   
            
            
               LV
            
            
               Eiropas Savienības Oficiālais Vēstnesis
            
            
               L 70/9
            
         
      KOMISIJAS REGULA (EK) Nr. 400/2006
   (2006. gada 8. marts)
   par atsevišķu preču klasifikāciju kombinētajā nomenklatūrā
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un par kopējo muitas tarifu (1), un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jānosaka pasākumi par šās regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Lai piemērotu tarifus vai citus pasākumus, kas saistīti ar preču tirdzniecību, šie noteikumi attiecas arī uz jebkuru citu nomenklatūru, kura pilnīgi vai daļēji balstās uz to vai pievieno tai kādas papildu apakšnodaļas un ir izveidota ar īpašiem Kopienas noteikumiem.
            
         
               (3)
            
            
               Ievērojot minētos vispārīgos noteikumus, pielikuma tabulas 1. ailē aprakstītās preces jāklasificē saskaņā ar KN kodiem, kas norādīti 2. ailē, atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka persona, kuras rīcībā ir saistošā izziņa par tarifu, ko attiecībā uz preču klasifikāciju kombinētajā nomenklatūrā ir izdevušas dalībvalstu muitas iestādes, bet kas neatbilst šās regulas noteikumiem, var turpināt to izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Preces, kas aprakstītas pielikuma tabulas 1. ailē, kombinētajā nomenklatūrā klasificē ar KN kodiem, kas norādīti tabulas 2. ailē.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šās regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2006. gada 8. martā
      
         
            Komisijas vārdā —
         
            Komisijas loceklis
         
         László KOVÁCS
         
      
   
   
      (1)  OV L 256, 7.9.1987., 1. lpp. Regulā jaunākie grozījumi izdarīti ar Regulu (EK) Nr. 267/2006 (OV L 47, 17.2.2006., 1. lpp.).
   
      (2)  OV L 302, 19.10.1992., 1. lpp. Regulā jaunākie grozījumi izdarīti ar Eiropas Parlamenta un Padomes Regulu (EK) Nr. 648/2005 (OV L 117, 4.5.2005., 13. lpp.).
   
      PIELIKUMS
      
                  Preču apraksts
               
               
                  Klasifikācija (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Mazumtirdzniecībai paredzētā komplektā ietilpst:
                              
                                          —
                                       
                                       
                                          pārnēsājams, ar baterijām darbināms ciparu skaņas ieraksta un atskaņošanas aparāts ar šādām sastāvdaļām vienā korpusā: signālu pārraides elektronisko sistēmu ar ciparu/analogo pārveidotāju, zibatmiņu, vadības pogām, bateriju nodalījumu, USB spraudni un austiņu savienotāju;
                                       
                                    
                                          —
                                       
                                       
                                          ar baterijām darbināms radiouztvērējs ar austiņām un savienotājkabeli;
                                       
                                    
                                          —
                                       
                                       
                                          USB kabelis;
                                       
                                    
                                          —
                                       
                                       
                                          lasāmatmiņas kompaktdisks un
                                       
                                    
                                          —
                                       
                                       
                                          rokasgrāmata.
                                       
                                    Ciparu skaņas ieraksta un atskaņošanas aparāts skaņu ieraksta MP3 formātā un caur USB pieslēgvietu to var savienot ar automātisko datu apstrādes iekārtu, lai lejupielādētu vai augšupielādētu MP3 vai citus formātus. Iespējama arī balss ierakstīšana.
                              Atmiņas ietilpība ir 128 MB.
                              Radiouztvērējs var darboties patstāvīgi.
                           
                        
               
                  8520 90 00
               
               
                  Klasifikācija noteikta, ievērojot kombinētās nomenklatūras interpretācijas 1., 3. b) un 6. vispārīgo noteikumu un KN kodu 8520 un 8520 90 00 aprakstu.
                  Ciparu skaņas ieraksta un atskaņošanas aparāts piešķir visam komplektam tā pamatīpašību.
               
            
                  
                              2.
                           
                           
                              Ar baterijām darbināms pārnēsājams radiouztvērēja aparāts vienā korpusā ar skaņas ieraksta vai atskaņošanas aparātu. Tajā ir šādi elementi:
                              
                                          —
                                       
                                       
                                          zibatmiņa,
                                       
                                    
                                          —
                                       
                                       
                                          mikroprocesors integrālo shēmu (“mikroshēmas”) veidā,
                                       
                                    
                                          —
                                       
                                       
                                          elektroniska sistēma ar zemfrekvences pastiprinātāju,
                                       
                                    
                                          —
                                       
                                       
                                          šķidro kristālu displejs,
                                       
                                    
                                          —
                                       
                                       
                                          radio skaņotājs un
                                       
                                    
                                          —
                                       
                                       
                                          vadības pogas.
                                       
                                    Mikroprocesors ir ieprogrammēts MP3 formāta atskaņošanai.
                              Iekārta aprīkota ar stereo, austiņu un tālvadības savienotājiem.
                              To iespējams caur USB pieslēgvietu savienot ar automātisko datu apstrādes iekārtu, lai lejupielādētu vai augšupielādētu MP3 vai citus formātus. Iespējama arī balss ierakstīšana.
                              Atmiņas ietilpība ir 128 MB.
                           
                        
               
                  8527 13 99
               
               
                  Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu un KN kodu 8527, 8527 13 un 8527 13 99 aprakstu.
                  Klasifikācijas pamatā ir pozīcijas 8527 apraksts: radiofonijas sakaru uztvērējaparatūra, kas atrodas vai neatrodas vienā korpusā ar skaņas ierakstīšanas vai atskaņošanas aparatūru.
               
            
                  
                              3.
                           
                           
                              Motorizēti golfa nūju ratiņi ar alumīnija cauruļu rāmi, uz riteņiem, ar sēdekli, kas izmantojams, kad ratiņi netiek darbināti, un ar stūri.
                              Uz stūres ir izvietots golfa nūju ratiņu darbināšanas kontroles mehānisms.
                              Ratiņu maksimālais ātrums ir 6,5 km/h, un tie ir aprīkoti ar motoru, kuru darbina 24 voltu akumulators.
                              Ar golfa nūju ratiņiem var pārvadāt vienu golfa nūju somu.
                              (Skatīt fotoattēlu) (1)
                              
                           
                        
               
                  8704 90 00
               
               
                  Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu un KN kodu 8704 un 8704 90 00 aprakstu.
                  Golfa nūju ratiņi nav iekļauti pozīcijā 8703, jo tie nevar transportēt cilvēku.
                  Turklāt tie nav iekļauti pozīcijā 8709, jo nav tāda veida kravu transportētājs, ko izmanto rūpnīcās, noliktavās, ostās vai lidostās kravu pārvadāšanai nelielos attālumos.
                  Ratiņu vienīgais izmantošanas nolūks ir golfa somu pārvadāšana golfa laukumos.
               
            
                  
                              4.
                           
                           
                              Daudzfunkciju iekārta šādu darbību veikšanai:
                              
                                          —
                                       
                                       
                                          skenēšana,
                                       
                                    
                                          —
                                       
                                       
                                          lāzerdrukāšana,
                                       
                                    
                                          —
                                       
                                       
                                          lāzerkopēšana (netiešs process).
                                       
                                    Šī iekārta ar vairākām papīra padeves atvilktnēm minūtē var reproducēt līdz 40 A4 formāta lappusēm.
                              Iekārta darbojas vai nu autonomā režīmā (kā kopētājs), vai arī savienojumā ar automātisko datu apstrādes iekārtu vai datortīklā (kā printeris, skeneris un kopētājs).
                           
                        
               
                  9009 12 00
               
               
                  Klasifikācija noteikta, ievērojot kombinētās nomenklatūras interpretācijas 1., 3.(c) un 6. vispārīgo noteikumu, 84. nodaļas 5.E piezīmi, kā arī KN kodu 9009 un 9009 12 00 aprakstu.
                  Iekārtai ir vairākas funkcijas, un neviena no tām nav uzskatāma par tās pamatīpašību.
               
            
         
      
         (1)  Fotoattēls ir tikai informācijai.